கேள்வி: எங்க முதலாளி பற்றி விளக்கவும்.
பதில்: ''எங்க முதலாளி'' திரைப்படம் 1993ம் ஆண்டு லியாகத் அலிகான் இயக்கத்தில் வெளிவந்த தமிழ்த் திரைப்படமாகும். விஜயகாந்த், கஸ்தூரி முதன்மை கதாபாத்திரம் ஏற்றிருந்தனர். மீனா பஞ்சு அருணாசலம் தயாரிக்க, இளையராஜா இசையமைப்பில் 13 நவம்பர் 1993 தீபாவளிக்கு வெளிவந்த திரைப்படங்களில் ஒன்றாகும்.
கேள்வி: எங்க முதலாளி - கதை பற்றி விளக்கவும்.
பதில்: விஜயரகுநாதன் (விஜயகாந்த்) கிராமத்தில் வசிக்கும் இளகிய மனமுள்ள நிலக்கிழார், இவருடன் தம்பி பாலுவும் (ராஜா) தாயும் (ஜானகி) வசித்து வருகின்றனர். ஏழை விவசாயியை கொலை செய்த குற்றத்திற்காக மைத்துனன் ஜெயராமனை (நெப்போலியன் (திரைப்பட நடிகர்)) சிறைக்கு அனுப்புவதன் மூலம், மாமாவுடன் (ஆர். சுந்தர்ராஜன்) பகை உண்டாகிறது. விஜயரகுநாதனும் தன் மருமகள் கல்யாணியும் (கஸ்தூரி) குழந்தை பருவம் முதலே காதல் வளர்க்கின்றனர். விஜயரகுநாதன் கிராம சங்க தேர்தலில் மைத்துனன் சீதாராமனுக்கு, பக்கபலமாக இருக்கிறார். சீதாராமனுக்கும், விஜயரகுநாதனுக்கும் தேர்தல் நேரத்தில் பகை உண்டாக, சீதாராமன் தன் மகள் கல்யாணிக்கும் பம்பரம் பாண்டுவுக்கும் (விவேக் (நடிகர்)) திருமணம் செய்து வைக்க முடிவு எடுக்கிறார். திருமண நாளன்று, சீதாராமனின் அடியாட்களை அடித்துவிட்டு கல்யாணியை மணம்முடிக்கிறார் விஜயரகுநாதன். பாலுவுக்கும் கல்யாணியின் சிறிய தங்கை காவேரியுடன் காதல் வயப்படுகிறார். இதனால் பாலுவுக்கும் விஜயரகுநாதனுக்கும் பகை உண்டாகிறது.
கேள்வி: எங்க முதலாளி - நடிகர்கள் பற்றி நீங்கள் என்ன அறிந்துள்ளீர்கள்?
பதில்: * விஜயரகுநாத ரெட்டியாக விஜயகாந்த் * கல்யாணியாக கஸ்தூரி * சீதாராமன் ரெட்டியாக ராதாரவி * பாலு (பாலகிருஷ்ண ரெட்டியாக) ராஜா * ஆர். சுந்தர்ராஜன் * ஜெயராமனாக நெப்போலியன் (திரைப்பட நடிகர்) * கோடம் ராம் ரெட்டியாக வெண்ணிற ஆடை மூர்த்தி * பாண்டுரங்கனாக (பம்பரம் பாண்டு) விவேக் (நடிகர்) * நெஞ்சப்பனாக தியாகு * ஜூனியர் பாலையா * நளினி காந்த் * பார்வதியாக சுமித்ரா (நடிகை) * காவேரியாக விசித்ரா * ஜானகி * எஸ். என். லட்சுமி * சி. ஆர். சரஸ்வதி * கிருஷ்ண ரெட்டியாக ஜான் அமிர்தராஜ் * பசி நாராயணன் *தளபதி தினேஷ்